Què se n’ha fet del Pokémon Go 3 anys després del boom? - INITEC\nUn 15 de juliol de 2016 es llançava el joc Pokémon Go. Una aplicació per a mòbils intel·ligents que prometia revolucionar la forma com els utilitzem mitjançant diverses tecnologies innovadores. D’aquí poc complirà el seu tercer aniversari, i ens preguntem: Què n’ha quedat del seu llegat?\nPoc se’n pot dir de Pokémon Go que no ho conegui ja gairebé tothom. Es tracta d’un joc per a mòbils basat en els populars videojocs homònims per a consoles. L’objectiu principal és la captura de tota mena de criatures salvatges que van apareixent al llarg del camí; i que després cal utilitzar per a enfrontar-les amb d’altres en uns combats que es disputen per torns.\nPokémon Go va ser el primer d’una nova temàtica i tota una revolució en el seu moment; per la forma d’utilitzar les tecnologies mòbils mitjançant la realitat augmentada (RA) i el servei de geolocalització (GPS). Els usuaris poden atrapar nous pokémon. Aquests apareixen a la seva pantalla mentre recorren físicament els carrers del municipi en qüestió. Una gran innovació que no s’havia dut a terme fins a aquell moment; i que ha portat a un èxit de masses.\nPerò que n’ha quedat d’aquesta gran aplicació? Més enllà de crear un èxit sense precedents, incentivar el turisme i les actualitzacions constants… La seva influència s’ha anat diluint al llarg del temps degut a la seva estàtica mecànica de joc. Factors que han anat reduint el consum del joc progressivament fins a quedar només els més fidels. Així, s’ha inaugurat una nova categoria d’oci. Ara les empreses busquen repetir aquest fenomen mitjançant la seva pròpia aplicació.\nMalgrat la ralentització del fenomen dels últims anys; els jocs de realitat augmentada van camí de consolidar un nínxol especialitzat de mercat. L’inesperat esclat que va tenir el Pokémon Go ha fet que multituds de companyies tecnològiques vulguin replicar el seu èxit. Aquest és el cas de propietats intel·lectuals com Harry Potter, la saga de videjojocs Dragon Quest o la sèrie The walking dead, que adapten el popular joc ambientant-lo en la seva pròpia temàtica de ficció.\nCreus que hi ha espai al mercat per a aquest tipus de jocs? Se seguirà apostant per crear continguts d’oci basats en aquestes tecnologies? Comparteix la teva opinió amb nosaltres! Mentrestant, pots consultar una llista de jocs que utilitzen la realitat augmentada.


VaCarlins – Projecte rehabilitació – Sala els Carlins\nVaCarlins un projecte de tots per a tots!\nJunta d’Herències de la Generalitat de Catalunya\nCol·labora, és mol fàcil. Fes el teu donatiu al compte ES27 0182 2949 5102 00001294. Per qualsevol dubte et pots adreçar a elscarlins@elscarlins.cat\nLes teves aportacions tenen una deducció de l’IRPF del 75% en els primers 150,00 i del 30% a la resta.\nLa Sala els Carlins ha d’esdevenir el centre cultural dinamitzador del Centre Històric i volem convertir-la en un centre cultural de referència a la ciutat. Per aconseguir aquests objectius hem preparat un Pla de treball pel trienni 2018-2020 amb tot un seguit d’accions i objectius concrets.\nReforma de la Sala.\nEl primer objectiu estratègic és la reforma de la sala d’espectacles per poder acollir més activitats i en millors condicions.\nEn aquesta fase es milloraran les instal·lacions tècniques de la sala, en especial de so, i es procedirà a fer la rehabilitació i embelliment de tot aquest espai. També s’aprofitarà per realitzar la primera part del canvi del sistema de climatització amb la col·locació de tots els tubs a la sala.\nPressupost : 33.576,00\nCalendari : Març-abril 2019\nCanvi sistema de climatització.\nL’actual sistema de calefacció presenta una situació molt precària. Es tracta d’una caldera de gas-oil molt ineficient i contaminant que no compleix la normativa actual, i ens condiciona la llicència d’activitats. També es tracta d’un factor de risc important perquè el seu delicat estat pot comportar una aturada definitiva. Tot el sistema de distribució dels conductes es troba molt deteriorat i a més no compleix les normatives actuals de seguretat.\nEl nou sistema de climatització constarà de calefacció i aire condicionat, amb la qual cosa la sala guanyarà molt confort i operativitat en els mesos d’estiu.\nPressupost : 97.000,00\nCalendari : juliol 2019\nLES OBRES AVANCEN SEGONS EL CALENDARI PREVIST.


Un punt meritori a Mollerussa | FC Martinenc\nInici » Futbol » Primer equip » Un punt meritori a Mollerussa\nEl FC Martinenc ha sumat un punt a Mollerussa (1-1) en un duel molt disputat jugat de tu a tu contra un gran rival que jugava a casa. Els del Guinardó s’han avançat gràcies a un gol del central Ahufinger, però els locals han empatat poc després. L’equip torna a sumar en positiu.\nEl conjunt del Guinardó afrontava un duel difícil al camp del Mollerussa, que ha demostrar que a casa és un equip molt competitiu i perillós. El partit no podia començar de millor manera, ja que l’equip vermell ha colpejat primer amb gol d’Ahufinger (0-1, m.3).\nEl central s’ha imposat per alt en una centrada de Güell i ha anotat per segona jornada consecutiva. Els locals han reaccionat i han combinat bé en zona perillosa. Al minut 16 i després d’una gran jugada, el Mollerussa ha empatat amb un xut imparable per Gabri (1-1, m.16).\nFins el descans, diverses alternatives, com un xut al pal de Jan Lladó en un contracop (m.36) o una rematada al travesser dels locals. Amb l’empat els equips han marxat camí de vestidors.\nA la segona part, el Mollerussa ha donat un pas endavant i ha aconseguit dominar el joc, fent que e lMartinenc no es sentís còmode sobre el terreny de joc. De fet, Gabri ha intervingut en diverses ocasions amb aturades de mol mèrit. Els canvis han aportar frescura a l’equip, però el Martinenc ha patit per mantenir un bon punt davant d’un gran rival.


Mario Zubiaga: ‘Més que unilateralitat cal autocentrament, no esperar res d’ells’ | VilaWeb\nEl govern de Navarra autoritza les emissions de la segona i tercera cadenes d'ETB\tEl govern de Navarra autoritza les emissions de la segona i tercera cadenes d'ETB\nEl PNB proposa de demolir el Valle de los Caídos\tEl PNB proposa de demolir el Valle de los Caídos\nTraslladen al País Basc dos dels joves d'Altsasu\tTraslladen al País Basc dos dels joves d'Altsasu\nOtegi crida bascos i catalans a 'sincronitzar els seus rellotges polítics i estratègies'\tOtegi crida bascos i catalans a 'sincronitzar els seus rellotges polítics i estratègies'\nL'acostament dels joves d'Altsasu començarà ben aviat\tL'acostament dels joves d'Altsasu començarà ben aviat\nPrimer acostament de presos d'ETA arran de la nova política penitenciària espanyola\tPrimer acostament de presos d'ETA arran de la nova política penitenciària espanyola\nMario Zubiaga: ‘Més que unilateralitat cal autocentrament, no esperar res d’ells’\nEl professor i activista basc participa avui en un acte de la CUP a Barcelona\nEl professor de la Universitat del País Basc Mario Zubiaga és un dels grans impulsors, dins els àmbits acadèmics, del concepte del dret de decidir. Més enllà de la seva feina com a investigador, Zubiaga s’ha involucrat també en la plataforma Gure Esku Dago, habitualment identificada com l’equivalent de l’ANC. Ell ho matisa dient que és a mig camí de l’ANC i la PDD, ‘ja que encara no es manifesta directament com a independentista’. Avui és a Barcelona per participar en un acte de la CUP al barri de Sant Antoni a les sis de la tarda a l’Espai Calàbria 66. Juntament amb ell, parlaran Paulo Vila d’Agora Galiza, Rosa Gómez de Comunistas de Castilla i la regidora de la CUP Eulàlia Reguant.\n—Us he sentit criticar el debat unilateralitat/bilateralitat…\n—És que és una trampa!\n—La part que rebutja la bilateralitat és la que ara va i et condemna acusant-te, precisament, d’exercir la unilateralitat. I com podràs exercir la bilateralitat si ells ho impedeixen?\n—És un bucle?\n—Ho és, però també n’anem aprenent. Per exemple, al País Basc ho hem viscut amb el procés de desarmament d’ETA. Artesans de la Pau ha fet una reflexió en clau interna de país i sense interpel·lar l’altra part ni esperar que faci res. Més que unilateralitat cal autocentrament, no esperar res d’ells. Això trenca el fals debat sobre la unilateralitat o la bilateralitat.\n—Aquesta idea de l’autocentrament podria funcionar per desplegar la República Catalana.\n—Evidentment. Però això implica assumir que els passos han de ser més intensos des de l’àmbit social que no pas institucional i que no hem de pretendre que cada pas tingui una traducció jurídica i legal.\n—Evitar la trampa?\n—Sortir de la interpel·lació. No cal esperar res de l’altre ni demanar-li res. Cal fer-ho tu mateix.\n—Des d’aquesta perspectiva, com viviu tot el que ha passat de l’octubre ençà?\n—Hem compartit els alts i baixos emocionals com si ens passés a nosaltres mateixos. De fet, sentíem que la vostra sort era la nostra i necessitàvem que us en sortíssiu, també per sortir-nos-en nosaltres al nostre país.\n—Això ho heu expressat amb molts actes solidaris.\n—Sí, n’hem fet. Tres manifestacions, concentracions, estelades als balcons de moltes ciutats basques…\n—Això tenia també una lectura interna.\n—Euskal Herria ja ha començat a discutir quina ha de ser la via basca i quin recorregut tindrà. Nosaltres insistim, però, en la necessitat de crear una plataforma que agrupi, com a mínim, Catalunya i Euskal Herria per fer front comú davant l’estat espanyol. I qui vulgui més, és clar. Pensem que això, lluitant pel dret de decidir de les diverses nacions, ens faria forts a tots.\n—Quines lliçons penseu que va aportar el primer d’octubre i el referèndum?\n—Per nosaltres, va ser un dia que el vam viure amb molta il·lusió i confiança. El desplegament d’intel·ligència popular i col·lectiva que s’hi va veure va ser molt alt.\n—La repressió, aquell dia i després, ha estat un factor molt nou a Catalunya, potser al vostre país hi estàveu més habituats…\n—Cal evitar quedar atrapat en el marc antirepressiu, on el govern espanyol se sent molt còmode. No és bo que tot giri al voltant de la repressió, així és impossible normalitzar res…\n—Què cal fer, doncs?\n—La repressió difumina la normalitat, cerca aïllar els independentistes de la societat, precisament quan a Catalunya l’independentisme ha sabut obrir-se d’una manera tan magnífica. Vol aixecar una barrera per a frenar el procés polític.\n—Què penseu d’aquells que ara renuncien, davant la justícia, al que van fer?\n—La presó no és productiva. És cert que reforça la dignitat del moviment i de qui la pateix, però vol aïllar i crear barreres. Per això, si algú no pot resistir més, és bo i convenient de facilitar que s’aparti. Entre més motius, perquè la gent que té oberts processos judicials ja d’entrada no és lliure de dir i fer el que vol. Apartar-se pot ser intel·ligent.\n—I què opineu de la posició del president Puigdemont i els consellers en l’exili?\n—Els països necessiten líders, i és difícil que no hi hagi una personalització dels lideratges. Fins i tot pot ser convenient. Sempre que hi hagi unitat de les forces independentistes i no sigui una estratègia de part.\n—Quin és el perill?\n—Només cal mirar la premsa espanyola. Fan tant com poden per trencar el bloc independentista, per enfrontar Junts per Catalunya i ERC. I això és el que cal evitar de totes totes.\n—Què vau pensar quan vau saber els resultats electorals?\n—Dos milions de persones desafiant l’estat d’aquella manera! Va ser molt impressionant. De fet, nosaltres patíem molt perquè una derrota catalana deixava la nostra posició al País Basc molt tocada. Fa anys que diem que es pot avançar més de manera pacífica i democràtica.\n—I la reacció espanyola?\n—Hi ha un detall molt interessant: ells mateixos ja no us consideren compatriotes. Mireu tot això d’emportar-se les empreses, per exemple, parlen fins i tot com si ja no fóssiu compatriotes seus.\n—Que al final tinguen Carles Puigdemont com a candidat a la investidura sembla que els resulta una perspectiva insuportable.\n—Crec que per a ells ho deu ser. La sola presència de Puigdemont a Brussel·les mostra que els catalans viviu en una situació d’excepcionalitat política brutal.\n—Quina recomanació els faríeu, a ell i el govern?\n—Ara cal un govern sobiranista per sobre de qualsevol altra cosa, que intenti resoldre el mal que a la Generalitat li han fet els cossos i forces civils de l’estat.\n—I què li demanaríeu, des del País Basc?\n—Crec que és important que entenguem tots plegats que la solidaritat no és prou i que l’única sortida és reforçar les connexions i definir eixos de reivindicació que es puguin compartir.


L’avaluació que guia la intervenció. SIDA STUDI\nInici > Actualitat > Notícies / L’avaluació que guia la intervenció\nL’avaluació que guia la intervenció\nLes intervencions de promoció de la salut sexual de SIDA STUDI satisfan a 9 de cada 10 joves catalans.\nEstem al juliol, i com a les escoles, a l’entitat estem tancant el curs. Si alguna cosa tenim clara a SIDA STUDI, després de 15 anys fent tallers a les aules, és que l’escassetat de recursos és una fidel companya del viatge de la prevenció. La nostra proposta educativa està condicionada per la manca de temps a les aules i les insuficients aportacions econòmiques de les administracions. Però, lluny de llençar la tovallola, intentem adaptar-nos a les limitacions amb el compromís de ser el més útils possible.\nAl llarg de tots aquest anys, hem d’agrair moltes coses a molta gent: a les escoles la confiança que posen en nosaltres trucant-nos cada any perquè continuem anat al seu centre, als i les talleristes que han passat per aquí i ens han fet anar creixent, i molt especialment a totes les persones joves que han participat en els nostres tallers.\nGràcies a les seves aportacions al llarg d’aquest anys, hem anat creixent amb ells i elles i hem pogut arribar on som ara. Varem començar amb intervencions que parlaven de prevenció de riscos, especialment del VIH, en tallers breus de 2 hores. Ara, fem intervencions de 6 hores de durada on l’èmfasi principal està posat en el plaer, les emocions i en la promoció de la salut des d’una perspectiva positiva de la sexualitat, sense excloure l’existència d’uns riscos que caldrà gestionar però partint del potencial de la responsabilitat individual per fer-ho.\nUn any més arribem a final de curs i, com sempre, és un moment de reflexió. Quins coneixements tenen els i les joves i quins els falta per assolir? Com els podríem fer més accessibles els continguts? Què farem el proper curs? Per sort, part d’aquestes respostes ens les facilita l’avaluació, es a dir, la satisfacció dels/les joves amb les nostres intervencions i també els resultats que es deriven d’ella.\nDurant tot el curs els i les joves d’ ESO que participen en els nostres tallers omplen pacientment els nostres qüestionaris i els resultat ens ajuden a definir el nostre full de ruta i preparar les intervencions pel nou curs. I podem dir que estem satisfets i satisfetes, perquè han valorat molt positivament les nostres intervencions. Per nosaltres potser la dada més important és la que ens diu que els tallers els han aportat nous coneixements sobre salut sexual (84.9% dels/les joves asseguren haver aconseguits nous coneixements), però no només això, sinó que consideren que són d’una gran utilitat (87.3% dels/les joves consideren que aquest taller els ha estat bastant o molt útil) i, sobretot, que els han fet pensar i reflexionar sobre els comportaments que han mantingut fins ara en 9 de cada 10 joves. A més, tots els aspectes de la intervenció (la claredat, els talleristes, ...) han estat valorats amb puntuacions màximes, i únicament hi ha una qüestió que “necessita millorar” i no és altra que el temps dedicat, que els sembla insuficient.\nLes seves propostes i comentaris de millora són clars: volen poder parlar més de plaer i emocions i no únicament d’infeccions i riscos, volen resoldre les inseguretats que se’ls puguin generar. Als nostres tallers volen que toquem aquests aspectes, perquè se senten còmodes per fer-ho i perquè comenten que normalment a casa i a l’escola només se’ls parla dels perills i els riscos.\nI què fem ara amb l’avaluació? Amb aquests resultats, ja tenim el camí delimitat. Ara ens toca a nosaltres avaluar-nos i fer tot el possible per al proper curs millorar i aplicar les noves demandes i altres aspectes que reclamen, que en bona part ja estem treballant. El nostre objectiu és donar més èmfasi a aquelles qüestions de les que tenen més necessitats, sense oblidar que l’entorn educatiu es la millor opció i està marcada per la “ley orgànica 2/2010, de 3 de marzo, de salud sexual y reproductiva y de la interrupción voluntaria del embarazo” que considera que s’ha de garantir l’educació sexual a les escoles. L’únic aspecte que no depèn de nosaltres és el temps, en aquest necessitem ajuda de tot l’entorn.\nSIDA STUDI publicarà els resultats de l’avaluació de l’acció educativa “Prevenir per Gaudir” del curs 2010-2011 el pròxim mes d’octubre. Pots consultar l’informe de l’any anterior en aquesta noticia


Badanotis :: Les àrees de gossos continuen creixent a la ciutat\nLes àrees de gossos continuen creixent a la ciutat\nBadalona comptarà enguany amb un total de 19 àrees de gossos distribuïdes per diferents barris de la ciutat\nRedacción - 05/07/2011 05:28\nLa Regidoria de Medi Ambient està portant a terme la segona fase de construcció d'àrees de gossos a la ciutat. L'objectiu és ampliar la implantació d'una xarxa d'espais pensats per poder-hi deixar els gossos sense lligar i fer compatibles les necessitats dels seus propietaris amb les prescripcions de l'Ordenança de Civisme, la qual prohibeix portar els gossos sense lligar als carrers, places i parcs de la ciutat.\nLes cinc noves àrees de gossos tenen les següents ubicacions: Plaça de Manuel Valls i Gorina (Dalt la Vila), Entorn del Mercat de Pomar, Carrer de l'Arquitecte Fradera (La Salut), Carrer de la Selva (Sant Crist) i Parc de la Bòbila (Morera).\nLes 2 àrees de gossos que s'amplien són a la plaça de la Pipa (Llefià) i al parc de Can Barriga (Bufalà). En total, Badalona comptarà aquest any amb 19 àrees de gossos distribuides en tot el terme municipal. El cost de l'actuació ascendeix a 147.000 euros.\nLes àrees de gossos són espais que tenen unes superfícies d'entre 200 i 400 metres quadrats, aproximadament. Aquests espais estan envoltats per una tanca i compten amb bancs, una papelera per dipositar els excrements dels gossos i en algunes s'hi col·loca una font de beure per als animals. Els propietaris dels gossos poden deixar-los sense lligar i estan obligats a recollir els excrements del terra. Les àrees compten a més, amb senyalització sobre les normes d'ús, entre les quals s'inclou la prohibició de deixar-hi sense lligar els gossos tipificats com a potencialment perillosos i l'obligació de recollir els excrements.\nSegons els responsables municipals, 2 de les 5 noves àrees de gossos ja estan enllestides. Es tracta de les àrees situades al carrer de la Selva, amb una superfície de 480 metres quadrats, i la del parc de la Bòbila (a la fotografia), de 300 metres quadrats. També han finalitzat les actuacions per ampliar l'àrea existent al parc de Can Barriga.\nLa regidora de Medi Ambient, Sònia Egea, ha destacat que "és important que existeixin aquestes àrees tancades per als gossos per fer compatible les necessitats dels diferents usuaris dels espais públics". La regidora ha explicat que "gairebé tots els grans parcs de la ciutat ja disposen d'una àrea de gossos i l'objectiu és anar trobant espais a les les nombroses places dispersades per la ciutat".


El teu tempsno té preu\nInici | Implica't amb nosaltres | Fes-te voluntari\nal que més t'importa\nA Vall d’Hebron Barcelona Hospital Campus comptem amb el suport de voluntaris que acompanyen els pacients i els seus familiars durant l’estada a l’Hospital. El paper d’aquests voluntaris és fer més propera l’estada a l’Hospital i donar suport afectiu per poder millorar la qualitat de vida emocional dels pacients. Aquesta col·laboració ens permet oferir una assistència més humana. Des de Vall d'Hebron, et posem en contacte amb entitats de voluntariat perquè deixis la teva empremta en la vida dels pacients.\nAssociació de Familiars i Amics de Nens Oncològics de Catalunya (AFANOC) col·labora amb els professionals de Treball Social i la coordinació del voluntariat de la planta d'hospitalització.\nAssociació Catalana Dèficits Immunitaris\nCol·labora molt estretament amb la Unitat de Patologia Infecciosa i d’Immunodeficiències de Pediatria de l’Hospital Universitari Vall d’Hebron.\nTreballa per millorar la qualitat de vida dels nens malalts i les seves famílies i col·labora activament en projectes d'humanització a l'Hospital MaternoInfantil de Vall d'Hebron.\nLa Fundació Lliga Catalana d’Ajuda Oncològica té per finalitat l’atenció psicosocial a la persona diagnosticada d’una malaltia oncològica i a la seva família durant tot el procés de la malaltia. Col·labora amb l'hospital a través del voluntariat testimonial.\nConsulta la llista d'entitats\nCom a reconeixement a l’encomiable tasca dels voluntaris que col·laboren al Vall d’Hebron vam participar en la redacció de la Carta en l’àmbit de la salut a Catalunya, elaborada pel Departament de Salut de la Generalitat de Catalunya i la Federació Catalana de Voluntariat Social. Defineix la missió del voluntariat als hospitals, centrada a donar suport afectiu i acompanyament als pacients i familiars, i recull recomanacions i propostes per consolidar el voluntariat en un model sanitari basat en la solidaritat i les relacions humanes.\nLlegeix la Carta del Voluntariat\nSelecciona quin és el teu cas *\nÉs el primer cop que col·laboro\nJa tinc experiència com a voluntari\nEn quina entitat?\nExplica’ns per què t’agradaria ser voluntari\nAfegeix les teves disponibilitats de temps més habituals


Entre Vinyes - D.O. Cava - RTVE.es\nD.O. Cava 26:01 23 diciembre 2013\nLa Denominació d'Origen Cava és la més particular de les DO a Catalunya. D'entrada, tot i que el 90 per cent de la producció d'aquest producte surt de les comarques catalanes, la DO compta també amb territori a d'altres comunitats autònomes.\nCava és una paraula relativament nova, doncs. En un principi, aquest producte era denominat xampany. L'entrada al Mercat Comú Europeu l'any 1986 va suposar, a petició de França, la renúncia a la paraula per a no competir amb la paraula francesa champagne. D'aquesta manera es diferenciaven al món les dues procedències.


Consells per al viatger – L'Àgora Hotel – hotel rural con encanto, entre Alicante y Valencia\nAquest manual NO pretén substituir les indicacions establertes per altres organismes, pel que és important seguir en tot moment les instruccions de seguretat i higiene establertes per les autoritats sanitàries.\nPer la seua seguretat i per la de tots, és important que comprobé la seua temperatura i símptomes característics del Covid19 abans d’iniciar el viatge.\nPareu especial atenció als principals símptomes:\nDolors o molèsties\nRecordeu acudir amb el seu propi equip de protecció personal: mascareta, guants i gel desinfectant i utilitze’l sempre que haja de transitar zones comunes.\nSi no disposa de material de protecció personal, pregunteu al nostre personal, li indicarem els llocs més propers on pot adquirir-lo o, si disposem en aquest moment d’existències, nosaltres mateix l’hi podrem facilitar.\nA l’arribar a la seua estada no oblide desinfectar els materials de protecció que puguen haver entrat en contacte amb alguna superfície de l’entorn o aliena a la seua estada.\nEn qualsevol cas és recomanable desinfectar les seues mans amb gel desinfectant a l’entrada i a la sortida de l’allotjament.\nInformació del Personal\nTreballem per la seua seguretat pel que és important complir les indicacions i advertiments del nostre personal en tot moment. De la mateixa manera ha de comunicar al nostre personal possibles riscos i perills que vostè haja pogut identificar.\nHaurà de col·laborar en la facilitació d’informació addicional de caràcter personal que puguem sol·licitar-li, amb motiu de la crisi sanitària, i que estigajustificada per a la detecció d’un possible contagi.\nÉs recomanable, a les zones comunes o de trànsit, evitar tocar superfícies, excepte aquelles que són d’ús exclusiu. Si té algun dubte al respecte consulte al nostre personal (li podem resoldre qualsevol dubte també per telèfon).\nSempre que es trobe amb una persona aliena a la seua família o allotjament, ha de mantenir una distància de al menys 2 metres de distància. Si han de creuar-se en un lloc estret, haurà de cedir el pas o demanar-li que espere fins que vostè haja passat.\nNo haurà de compartir objectes amb clients o altres empleats si no és necessari i, en cas de fer-ho, haurà de procedir a la seua desinfecció i la de l’objecte tant abans com després del seu ús.\nEn tots els casos actue amb la màxima prudència i, en cas de dubte, pregunte al nostre personal. Davant de qualsevol dubte evite prendre qualsevol tipus de risc.\nA causa dels processos de desinfecció les tasques de neteja requereixen més temps. Per aquest motiu és important que respecten escrupolosament els horaris marcats per al checkout. En fins i tot recomanem que, si és viable, l’avancen en la mesura del possible.


DIMONIS I BRUIXES: 2017\nSom els dimonis i les bruixes de la classe de segon del CEIP Balansat: Erick, Oskar, Raúl Ca., Raúl Co., Nacho, Olmo, Inés, Adrián, Alan, Alejandro, Frida, Neus, Celia, Toni, Julia, Abril, Asier, Mar, Andreu i Maria, la mestra.\nLa festa va començar amb el mercadet solidari de Nadal, en el qual tota la comunitat educativa va poder comprar i vendre la decoració elaborada per tots els alumnes, en algun cas, amb l'ajuda inestimable de les famílies.\nLa classe dels dimonis i les bruixes va recaptar 105, 35€. Molt bé!!! . En total,\nla recaptació va ser de 462,65€. Aquests sous van ser íntegrament donats a l'ONG ALDEAS INFANTILES.\nPer cert, gràcies a totes les mares i els pares que van venir la classe dels dimonis i les bruixes a donar-nos una maneta!\nDesprés del mercat, l'APIMA del centre ens va convidar a esmorzar xocolata i coca, mmmm!\nSeguidament, vam anar al pavelló per gaudir del festival de Nadal, en el qual van actuar alumnes i mestres.\nA continuació, es van repartir els diplomes i premis del trimestre. La nostra classe va tenir la sort de replegar-ne 2!\nDiploma a la millor ecoaula!\nPremi a la porta més elaborada!\nPer acabar, vam poder donar les nostres cartes de desitjos per la classe al patge reial.\nENHORABONA DIMONIS I BRUIXES! US HO MEREIXEU! ESTIC MOLT ORGULLOSA DE VOSALTRES!\nPublicat per DIMONIS I BRUIXES a 8:46:00 Cap comentari:\nEtiquetes de comentaris: FAMÍLIES, FESTA, PLÀSTICA\nEns va visitar Sebas, papà de n'Olmo.\nI fou una visita molt original perquè ens va presentar una instal·lació artística interactiva especial i original: UN REGAL. Però no un regal qualsevol.\nTots vam poder participar, aportant el nostre regal en forma d'estrella.\nEns hem quedat amb les ganes de saber quin era el regal!\nPublicat per DIMONIS I BRUIXES a 8:42:00 Cap comentari:\nEtiquetes de comentaris: ART, VISITA\nDurant una setmana vam tenir al centre una exposició molt especial sobre el SUCRE.\nVam poder observar que la gran majoria dels productes elaborats que consumim tenen grans quantitats de sucre, que hi ha nens que treballen a les plantacions com a persones grans, que si en menjam massa podem tenir sobrepès, que l'elaboració del sucre contamina, etc.\nPublicat per DIMONIS I BRUIXES a 8:26:00 Cap comentari:\nEtiquetes de comentaris: ALIMENTACIÓ, MEDI\nFROZEN DE BALANSAT


Inici > La Nau dels Estudiants > Preguntes freqüents (FAQ)\nEls cursos de l’edició de setembre 2020 de La Nau dels Estudiants són presencials?\nNo. La totalitat de cursos que integren l’edició de setembre 2020 s’imparteixen en línia.\nQuantes hores de dedicació tenen els cursos?\nHi ha cursos de 20 hores i de 10 hores. Consulteu la fitxa de cada curs.\nPuc matricular-me en més d’un curs?\nSí, sempre que siga compatible la dedicació prevista en cadascun dels cursos. Podeu consultar-ho en la fitxa de cada curs.\nNo trobe el curs en què vull matricular-me en ENTREU.\nENTREU no mostra els cursos que ja no tenen places lliures.\nSi no queden places, hi ha una llista d’espera?\nNo, no hi ha llista d’espera. Si algú renuncia a la matrícula d’un curs, la plaça que s’allibera s’ofereix de nou. En aquest cas, el curs es torna veure en ENTREU mentre estiga la plaça lliure.\nCom indique en la matrícula que vull inscriure’m en més d’un curs?\nCal fer un tràmit de matrícula diferent per a cada curs en què vulgues matricular-te.\nEstic en ENTREU i la pantalla es queda bloquejada. No em deixa avançar.\nEl navegador que estigues utilitzant ha d’estar configurat per admetre finestres i elements emergents (o pop-up).\nCom es fa el pagament de la matrícula?\nEl pagament de la matrícula es fa mitjançant targeta de crèdit amb el mateix procediment en ENTREU.\nTots els cursos tenen reconeixement acadèmic?\nNo. Sols en tenen els cursos que constitueixen recursos instrumentals o tècnics per a l’estudi. En setembre 2020 el curs Construir masculinitat(s) en el context universitari no en té (però us el recomanem igualment!).\nCom s’obté el certificat amb el reconeixement acadèmic?\nSuperant el curs amb aprofitament.\nQuins instruments de verificació de l’aprofitament tenen els cursos?\nEl professorat que imparteix cada curs ha establert les condicions i requisits per a obtenir la qualificació d’apte. Estan recollits en la fitxa de cada curs.\nCom puc aconseguir el certificat?\nS’envien per correu electrònic a cada participant.\nÉs vàlid el certificat enviat per correu electrònic?\nQualsevol còpia impresa del certificat en què aparega el codi de verificació té validesa com a original. La validesa del certificat és verificable en http://entreu.uv.es.\nM’he matriculat en un curs, però se m’ha plantejat un problema que m’impedeix assistir-hi. Què puc fer?\nLa renúncia a la matrícula en un curs és possible. S’ha de comunicar al Sedi, al correu electrònic nauest@uv.es, abans del 24 d’agost de 2020. Consulta el procediment de renúncia a la matrícula en un curs.\nEm tornen els diners si renuncie a un curs en què m’he matriculat?\nPer obtenir la devolució del 75% de la taxa abonada s’ha de comunicar la renuncia al Sedi, al correu electrònic nauest@uv.es, abans del 24 d’agost de 2020. Si es fa fora d’aquest termini es perd el dret a la devolució de les taxes que s’han pagat. Consulta el procediment de renúncia a la matrícula en un curs.\nCom serveixen els crèdits de participació per a reconèixer assignatures optatives?\nEs poden utilitzar aquests crèdits per a el reconeixement d’una assignatura optativa del pla d’estudis. Quan s’acumulen suficients crèdits (la mateixa quantitat que una assignatura optativa) has de sol·licitar en la teua secretaria la incorporació d’aquests crèdits a l’expedient.\nQuin es el preu d’incorporació dels crèdits de participació a l’expedient?\nPer a la incorporació de crèdits per participació en activitats de participació universitàries cal abonar el 25% del preu del crèdit en cada titulació.


KurdisCat: Estan aturades les YPG/YPJ ?\nÈxit de la presentació del llibre sobre el Kurdist...\nLes forces peshmerga conquereixen 8 pobles a Kirku...\nUltres turcs ataquen també refugiats kurds a Europ...\nTercer atac suïcida mortífer en 24 hores a Hasakah...\nComunicat de l'HDP sobre els darrers fets a Turqui...\nMor un milicià del PKK lluitant contra l'IS a l'Ir...\nÀssad obre la porta a reconèixer l'autonomia kurda...\nActe sobre Kurdistan i la revolució de Rojava a Be...\nPetició per Shilan Ozcelik, empresonada al Regne U...\na dimecres, de setembre 02, 2015\nLa resposta és no. Les Yekîneyên Parastinê Gel (Unitats de Defensa Popular, YPG) i les Yekîneyên Parastinê yên Jinê (Unitats de Defensa de Dones, YPJ) continuen en marxa i han consolidat les seves posicions. En primer lloc cal tenir en compte els més que notables guanys territorials de les milícies kurdes de Síria durant el primer semestre. Consolidar-los és prioritari per no avançar en fals. Tàcticament la victòria de Tell Abyad ha significat un pas essencial i, encara més, avançar sobre Ayn Issa. La unió de dos dels tres cantons kurds de Rojava s'està fent amb un esforç comú, polític i militar.\nUn segon factor, més prosaic, és la forta calor d'aquest estiu. Es considera l'any 2.015 el més calorós en un segle. Al Kurdistan les temperatures de més de 50 graus no han estat excepcionals. Condicions difícils doncs, per combatre i més tenint en compte que l'enemic controla l'aigua de l'Eufrates.\nEn tercer lloc hi ha, òbviament, l'ajuda militar del govern turc a l'Estat Islàmic a partir del 23 de juliol i l'atemptat de Suruç. El govern turc assegura que ha assassinat més de 918 milicians/es kurds/es des d'aquella data. És cert que les milícies kurdes a Síria són independents de les de Turquia-Iraq però també és cert que existeixen alguns vasos comunicants. I enllà de qüestions materials hi ha un cop moral. Turquia ha amenaçat amb entrar a Síria, ha armat la minoria turcomana i ha aconseguit que l'ajuda de la coalició internacional a l'avanç kurd quedi, com a poc, en stand by. Un cas paradigmàtic és Jarablus, ciutat estratègica per a Kobanê i que resta en mans dels islamistes tot i la caiguda de Sarrin.\nEl quart element ha estat al-Hasakah. L'assalt salvatge del 23 de juny sobre la ciutat va suposar un enorme esforç per les milícies kurdes, àrabs i cristianes aliades. No va ser fins el dia 1 d'agost que van poder expulsar del tot els atacants amb una contraofensiva on l'exèrcit sirià també va enviar-hi les seves millor tropes. El desgast a tot nivell en la defensa de la capital provincial s'ha fet notar però també cal tenir en compte els guanys aconseguits per les YPG i YPJ. Més control territorial a la ciutat, recursos en general i armament capturat.\nEppur si muove... les milícies s'estan reforçant i continuen endavant. Precisament a la zona d'al-Hasakah però també a l'oest de Kobanê. La primera és una campanya menys visible però també que suposa menys desgast. Menys espectacular però que està tenint menys cost en vides i els seus resultats poden ser notables. Welati informa de l'avenç de les milícies kurdes sobre Al Hawl. La població està situada al sud-est d'al-Hasakah i és de majoria àrab. Part dels subministraments que l'Estat Islàmic a Síria rep de l'IS de l'Iraq passen per Al Hawl.\nUna vegada consolidada la posició a al-Hasakah, i havent obert una escletxa per l'est de la ciutat, a la zona rural, va considerar-se l'opció d'atacar Al Hawl. L'inici de les operacions, en una zona fortament minada, va començar el 15 d'agost i el 20 del mateix mes les milícies kurdes arribaven al suburbi. Des de llavors el front es manté estable a uns 5 quilòmetres de la població. L'IS ha evacuat la població civil però ha creat una teranyina defensiva. Tres columnes avancen, en diferent grau, per les rodalies d'Al Hawl en una operació lenta però que té com a objectiu tenir un mínim de baixes.


Corea del Nord anuncia amnisties en l'aniversari dels seus líders morts\nUn decret de Pyongyang assegura que "s'aplicarà l'amnistia a convictes amb motiu del centenari del naixement del president Kim Il-sung i del 70è aniversari del naixement del líder Kim Jong-il"\n2 min. Seúl 10/01/2012 09:08\nCorea del Nord vol amnistiar presos al febrer per commemorar el centenari del naixement del seu fundador, Kim Il-sung, i l'aniversari del recentment desaparegut líder Kim Jong-il, segons ha informat l'agència estatal de notícies nord-coreana.\nSegons un decret parlamentari de Pyongyang emès per l'Agència Central de Notícies de Corea del Nord (KCNA), "s'aplicarà l'amnistia a convictes amb motiu del centenari del naixement del president Kim Il-sung (fundador del país) i del 70è aniversari del naixement del líder Kim Jong-il".\nKim Il-sung, que va morir el 1994, és considerat pels nord-coreans com el "president etern" del país, i el seu aniversari, el 15 d'abril, és conegut com el "Dia del Sol", una de les festes més importants de l'hermètic país comunista.\nTambé és un dia festiu a Corea del Nord el 16 de febrer, l'aniversari del fill de Kim Il-sung i l'"estimat líder" Kim Jong-il, que va assumir durant 17 anys el lideratge absolut del país.\n"És la ferma voluntat del Partit dels Treballadors de Corea i de l'Estat incorporar generació rere generació les polítiques nobles, benvolents i integrals" dels dos Kim, afegeix el decret, que no ofereix detalls sobre el nombre de presos que es beneficiaran de l'amnistia.\nPrèviament, a la publicació del decret, la KCNA ha informat que autoritats nord-coreanes han assistit a un espectacle musical en què s'han interpretat cançons de lloança al nou líder Kim Jong-un.\nEn el concert, que ha tingut lloc a la reformada Casa de la Cultura del 25 d'abril, a la capital nord-coreana, Pyongyang, els músics han entonat cançons sota títols com "Petjada" o "Protegirem el general Kim Jong-un amb les nostres vides", segons comunica l'agència estatal nord-coreana.\nKim Jong-un, l'edat del qual s'estima en uns 28 o 29 anys, ha estat nomenat recentment "líder suprem" del règim comunista després de morir el seu pare, Kim Jong-il, el passat 17 de desembre, i segueix consolidant-se en el poder.


Enrique Vila-Matas: “L’estil contemporani és no tenir estil, probablement”\nComunitat Vila-Matas mai no ha escrit per a una “comunitat establerta, sinó amb l’esperança de constituir-ne una”. L’autor ha anat sumant lectors novel·la rere novel·la. ‘Kassel no invita a la lógica’ ocupa els primers llocs de les llistes de més venuts\nJORDI NOPCA 21/04/2014 00:00\nKassel no invita a la lógica explica el viatge d’Enrique Vila-Matas a la Documenta de Kassel de l’any 2012. L’organització el va convidar a passar uns dies en un restaurant xinès, el Dschingis Khan, des d’on havia d’escriure i rebre els possibles seguidors de la seva obra que apareguessin i volguessin comentar-li alguna cosa. A partir d’aquesta premissa, l’escriptor reflexiona sobre l’art contemporani i la creació literària, convoca alguns dels seus autors de capçalera -Franz Kafka, Robert Walser, Raymond Roussel- i fins i tot parla de l’Europa morta. Tot això, ambientat en una ciutat alemanya que aposta per les últimes tendències de l’art des de fa anys i que Vila-Matas contraposa amb la racionalitat de Torí, que va fer embogir Friedrich Nietzsche i que va ser escenari dels suïcidis d’Emilio Salgari, Cesare Pavese i Primo Levi.\nLa seva nova novel·la comença amb un Macguffin, aquells elements intrigants que fan avançar una història però que no es resolen mai. Per despistar, jo n’hi deixo anar un altre: “ Me voy, porque tengo miedo de mí mismo y lo cierto es que Praga contribuye poderosamente a ello ”.\nJo li respondria: vostè no se’n pot anar perquè no som a Praga.\nI si no som a Praga, ¿no podríem trobar cap d’aquelles criatures imaginàries que Kafka va batejar com a odradeks ?\nSí que en podríem trobar. Jo mateix en tinc un a casa, me l’ha regalat fa poc en Jordi Llovet. El tinc al costat de l’escala, i així quan estic preocupat per alguna cosa hi puc parlar.\nQuin seria el gran Macguffin del seu nou llibre?\nKassel. Començo parlant de la visita a Kassel, i l’estada a la ciutat alemanya es converteix en l’excusa per parlar d’un camí, per narrar un viatge. En aquesta ocasió, i a diferència de llibres en què posava cites pel plaer de citar, les mencions a tots els autors que hi surten estan justificades. La invitació al restaurant xinès em porta a pensar que a la Xina hi ha la Gran Muralla, i la Gran Muralla em remet a Kafka...\nPrecisament, Kafka ha estat un dels escriptors que ha llegit més al llarg dels anys. ¿Com ha canviat la relació amb la seva obra?\nÉs un tema interessant de repassar. Des del primer moment que el vaig llegir fins ara la meva percepció de l’obra de Kafka ha canviat. Hi va haver un moment en què em vaig adonar que no tenia estil, i que no passa res perquè no en tingui. Una cosa semblant em va passar amb Roberto Bolaño... El que Kafka explica és, en si mateix, un estil. Diria que l’estil contemporani és no tenir estil, probablement. Ara bé, hi ha autors d’ara que m’interessen molt i que tenen un estil molt marcat, com podrien ser Rodrigo Fresán i John Banville.\nQuins llibres li interessen més de Kafka, actualment?\nEls Diaris són el que m’interessa més. Cada dia escriu anotacions curioses que et donen la pista per perseguir altres històries. I Aforismes de Zürau, pràcticament l’últim que escriu: estan molt allunyats dels seus primers llibres. El Kafka humorístic em crida molt l’atenció. Crec que havia de ser un tipus molt divertit.\nA Kassel s’hi va endur només Viaje a la Alcarria , de Camilo José Cela, i Romanticismo , de Rüdiger Safranski.\nEl llibre de Cela està a anys llum textualment i estèticament del meu viatge sobre l’art contemporani. De la publicació de Viaje a la Alcarria fa poc més de cinquanta anys, i en canvi l’Espanya carpetovetònica dels “tolits” i dels “monyons” em queda molt lluny. Cela beu d’una estètica sorgida de la picaresca, i jo em sento més a prop de Cervantes. Pel que fa al Romanticisme, és al centre de la novel·la, perquè són els primers romàntics, els que donen pas a les avantguardes: una de les idees que em serveix de guia és unir art i vida.\nHi ha una instal·lació de Tino Sehgal que li crida molt l’atenció en què diu que l’art passa com la vida i la vida com l’art.\nDesprés del primer Velázquez n’hi ha hagut uns quants, de pintors de la mateixa categoria. No és veritat, que l’art hagi entrat en decadència. El Velázquez d’ara no pintaria com el primer Velázquez, adopta les formes pròpies del seu temps, i el d’aquí tres segles també ho farà, perquè per força tot serà molt diferent. No crec que l’art contemporani sigui globalment un desastre: ho és Arco i el mercat de l’art, però igual que passa en literatura hi ha punts lliures que encara no han estat contaminats.\nDiu que l’art de caminar és el més anticapitalista que existeix.\nSí. Per caminar no s’ha de pagar absolutament res, ni tan sols t’has de comprar calçat esportiu. L’acció de caminar permet escapar del mercat.\nÉs una activitat molt pròpia dels autors romàntics, tot i que ells fessin escapades fora de la ciutat, sobretot a la muntanya.\nHi havia una pel·lícula de Kurosawa en què un camperol visitava per primer cop la ciutat i es tornava boig perquè calia comprar l’aigua, un bé que havia vist fluir lliurement durant tota la vida. Aquesta idea m’ha perseguit sempre i és en l’origen de molts drames actuals.


LA CASA DAS HAUS,Real Estate Agency , SALE DE MANSIONS A FONT DE SANT LLORENÇ\nsale DE mansions A Font de Sant llorenç\nLA CASA DASHAUS és una empresa immobiliària especialitzada en la sale de mansions a Font de Sant llorenç amb més de 12 anys d'experiència.\nA LA CASA DASHAUS assegurem professionalitat, tracte personalitzat i claredat en tots els nostres serveis i concretament en la sale de mansions a Font de Sant llorenç.\nA LA CASA DASHAUS no només busquem sale de mansions a Font de Sant llorenç sinó que també ens preocupem de la restauració i conservació d'aquests mansions de Font de Sant llorenç.\nEns ocupem de la gestió de principi a fi, per tal que la sale de mansions a Font de Sant llorenç sigui el més còmode i segura per als nostres clients.\nParlem directament amb els nostres clients i, el més important, els escoltem, per entendre les seves necessitats en la sale de mansions a Font de Sant llorenç. Els facilitem tot tipus d'informació i assessorament:\nSi està interessat en la sale de mansions a Font de Sant llorenç, no dubti a contactar amb nosaltres. Ho pot fer trucant al 972 342 815.\nL'equip de la Casa - Das Haus Real Estate es posarà en contacte amb vostè en un plaç de 24/48 hores, per donar-li un servei de qualitat i confiança i ajudar-lo en tot el procés de sale de mansions a Font de Sant llorenç.


Aforaments, transparència i participació en el Fòrum d’Opinió de Lo Rat Penat - Valencia News\nDes de la transició, tres han segut les constants en la gestió dels recursos públics: el balafiament, la corrupció i les portes giratòries dirigides cap als consells d’administració de l’empresa privada. La coincidència social és ampla en el diagnòstic i en la necessitat d’actuar, enfortint la transparència i prevenint les males pràctiques. Des de EN POSITIU reduirem els número d’aforats a soles u, el cap de l’Estat. No és un caprig arbitrari, és l’us tradicional en el restant d’Estats de l’Unió Europea. L’aforament no serà més l’escut que ajude al blindage dels càrrecs públics. Ademés, redactarem una llei de transparència, a través de la qual, les distintes administracions i àrees de gestió, hauran de publicar trimestralment la part de presupost eixecutat i, en cas de produir-se, la desviació explicada del mateix. Farem que la ciutadania participe en la redacció dels presuposts, decidint el destí d’un percentage important. Suprimirem les ajudes destinades a les fundacions dels partits polítics, les quals hauran de buscar la seua pròpia finançació. Redigirem les partides destinades al cursos de formació continuada, tradicionalment gestionades per les centrals sindicals i les confederacions empresarials, cap a l’apuntalament de la formació professional (FP). Junt a l’enfortiment de la FP reglada, treballarem per a que des d’esta institució formativa i des dels departaments de tercer grau universitaris, s’habiliten cursos de capacitació i actualisació de calitat, adaptats a les exigències del mercat laboral i avalats pels diplomes acadèmics corresponents. Volem I+D+I, pero esta no cau del cel, precisa de treballadors i mamprenedors altament qualificats. Fa falta dimensionar correctament la formació d’estos colectius per a obtindre els fruits d’una collita profitosa i millor distribuïda. D’este i d’atres punts del programa de EN POSITIU, els parlarà esta vesprada, en el Fòrum d’Opinió de Lo Rat Penat, Agustí Zacarés, Responsable en Cap de Poble Democràtic.\nETIQUETAS:Congreso de los DiputadosDiario de campañaelecciones generalesEN POSITIU\nEl artista valenciano Juan Genovés, autor de ‘El Abrazo’, lamenta el uso partidista de su cuadro


El Consell Comarcal gestionarà el Servei d'Intermediació Hipotecària del Garraf\nEl SIDH s'ofereix a les persones que no poden fer front al pagament de la hipoteca de l'habitatge principal i té l'objectiu de prevenir, assessorar jurídicament i intermediar amb les entitats financeres per a aconseguir el manteniment de l'habitatge\nRedacció Vilanova i la Geltrú 16-05-2013 10:56 Lectures 618\nAquesta setmana es va presentar a l’Ajuntament de Vilanova el nou Servei d'Intermediació en Deutes de l'Habitatge (SIDH) que la Diputació de Barcelona posa en marxa aquest mes de maig a la comarca del Garraf. El SIDH és un servei que s'ofereix a les persones que no poden fer front al pagament de la hipoteca de l'habitatge principal. Té l'objectiu de prevenir, assessorar jurídicament i intermediar amb les entitats financeres per aconseguir el manteniment de l'habitatge per part de la persona propietària i el seu nucli familiar.\nEl Consell Comarcal del Garraf gestionarà aquest servei per les persones empadronades a Canyelles, Cubelles, Olivella, Sant Pere de Ribes i Sitges, a la seu de l’Oficina Comarcal d’Habitatge ubicada a Vilanova (Plaça Beatriu de Claramunt 7). L'Ajuntament de Vilanova i la Geltrú, per la seva part, oferirà el servei a les persones empadronades a la capital de la comarca. Les persones que s'adrecin als serveis socials del seu municipi o a les oficines de consum amb aquest tipus de problemàtica seran derivades a les oficines d'habitatge, segons el seu municipi de residència.\nUna vegada feta la comprovació de les condicions d'accés (ser propietaris d'un únic habitatge que s'utilitzi com a habitatge principal i no poder afrontar el pagament de la hipoteca), es concerta una entrevista amb la persona lletrada especialitzada, que farà una proposta de modificació de les condicions del deute. Aquesta proposta serà tramesa a Ofideute, de l'Agència de l'Habitatge de Catalunya de la Generalitat, que farà la mediació amb l'entitat financera corresponent. S'estableix, així, una acció coordinada i un model i circuit únic de mediació en tot el territori de la demarcació de Barcelona.\nA la presentació del servei van assistir el diputat d'Infraestructures, Urbanisme i Habitatge de la Diputació de Barcelona, Marc Castells; l’alcaldessa de Vilanova, Neus Lloveres; la consellera d'Ordenació Territorial i Habitatge del Consell Comarcal del Garraf, Iolanda Sánchez; el regidor d’Urbanisme, obres i habitatge de Vilanova, Joan Giribet; el diputat de la Junta de Govern del Col·legi d'Advocats de Barcelona, Jordi de Tienda i la cap de l'Àrea d'Assessorament Hipotecari de l'Agència Catalana de l'Habitatge de la Generalitat de Catalunya, Sílvia Grau.\nSegons dades del Consell General del Poder Judicial, durant l'any 2012 es van iniciar 91.622 execucions hipotecàries, un 17,7% més que el 2011, amb 532 desnonaments diaris.\nDavant d'aquesta situació i d'altres necessitats socials, la Diputació de Barcelona va crear l'any 2009 el Servei Supramunicipal d'Orientació Jurídica (SOJ) per a persones usuàries de serveis socials, que ofereix un suport jurídic especialitzat a casos relacionats amb habitatge i la família. El 33% de les consultes rebudes pel SOJ han estat de llars afectades per problemes de sobreendeutament. Des del SOJ se'ls han mostrat les principals opcions que tenen al seu abast i en els casos que ha calgut s'ha facilitat la tramitació de la justícia gratuïta. El gran volum d'aquest tipus de consultes va portar a pensar en l'oportunitat de crear un servei professional especialitzat en intermediació en deutes de l'habitatge. És el SIDH.\nParal·lelament, l'Agència de l'Habitatge de Catalunya, davant els problemes de la ciutadania per afrontar el pagament dels préstecs o crèdits hipotecaris dedicats a la compra d'habitatge principal, ha impulsat el servei d'assessorament sobre el deute hipotecari: Ofideute. Aquest servei atén les consultes de la ciutadania pel que fa a les dificultats relacionades amb el pagament dels seus préstecs i ofereix la possibilitat d'intercedir entre famílies i entitats per arbitrar solucions proporcionades i adaptades a la capacitat actual de pagament dels afectats.


CUINA SALUDABLE: Carpaccio de vedella i encenalls de parmesà\nDesprés de les vacances d'estiu, molts de nosaltres, tornem amb uns quilos de més. Els gelats, el vermutet, les tapes a les terrasses i les llargues migdiades segur que contribueixen a augmentar de 2 a 3 quilos de mitjana. Però no ens alarmem, quan tornem a la rutina posem fil a l'agulla i comencem a fer una mica de dieta i exercici, segur que si ho fem, de seguida ens posarem al dia. Aquesta recepta és ideal per aquelles persones que necessiten rebaixar calories i perdre pes. Espero que us animeu!\n.- 100 g de carpaccio de vedella\n.- 20 g d'encenalls de parmesà\n.- unes fulles d'enciam variat\n.- 8 tomatets xerri\n.- una poma petita\n.- 2 olives grans sense pinyol\nPosem al plat unes fulles d'enciam variat, com a base. Pelem i tallem la poma que li donarà un punt dolç espectacular, afegim també els tomàquets tallats per la meitat. Cobrim aquesta amanida amb les làmines de carpaccio.\nDesprés amanirem amb un bon raig d'oli d'oliva, suc llimona i un polsim de sal. Finalment decorem amb el parmesà, les olives i el tomàquet xerri.\nEl carpaccio el podem fer a casa, es congela un tros de vedella que sigui tendra, neta de greix i nervis, després es descongela una mica, no del tot, ja que aprofitarem per tallar les làmines de carn. Però també el podeu comprar preparat, en aquesta ocasió, he utilitzat un carpaccio que ve envasat al buit, ja està tallat i porta incorporat els encenalls de parmesà, com podeu veure és molt més fàcil i ràpida la preparació d'aquesta manera. No hi ha excusa per dir que no tenim temps de cuinar.\nCarpaccio envasat al buit\nPublicat per Unknown a 17.9.13\nEtiquetes de comentaris: Amanides, carpaccio, per diabètics., receptes light, vedella\nTallarins amb calamarcets\nRisotto de ceps i rossinylos\nCopa de iogurt i melmelada de gerds


HyM obri la seua nova tenda al públic al Centre Comercial Plaza Mayor\nCentenar de clients visitaren al nova tenda de la reconeguda marca en el dia de la seua apertura\nCentenars de clients visitaren la nova tenda que la reconeguda marca de moda H&M va obrir, en el matí d'ahir, en el Centre Comercial Plaza Mayor de Xàtiva.\nL'alcalde de la ciutat, Roger Cerdà, tampoc va faltar a la cita. Segons declaracions de Cerdà, “per a Xàtiva aquesta nova obertura significa d'una banda la creació de 21 llocs de treball i per una altra el fet que arribe una de les tendes de moda referent”. En aquest sentit ha explicat que “H&M és una marca reconeguda que aporta un nou punt de venda que atraurà a més gent a la nostra ciutat”.\nPer la seua banda, el director comercial del centre, Fran Ródenas, ha assegurat sentir-se “molt satisfets perquè l'obertura d'H&M és fruit d'un treball de més d'un any i significa una consolidació de la moda en el centre comercial ja que es tracta d'una marca de referència a nivell nacional i internacional i va a suposar un pol d'atracció per a la comarca”.\nEl nou local comercial consta d'una sola planta amb 1.800 metres quadrats destinats a zona de venda. Disposa de departaments dirigits a qualsevol client i inclou les col·leccions de dona, home, xiquets i moda jove.\nPel que fa al personal, s'ha contractat a 21 persones de la comarca.


Nina Dobrev (actriu) Wiki, biografia, edat, alçada, pes, xicot, valor net, carrera, fets\nL'actriu i model canadenca Nina Dobrev que es va promocionar a l'estrellat per interpretar Elena Gilbert i Katherine Pierce a la sèrie de drama sobrenatural de The CW The Vampire Diaries. També ha aparegut a The Perks of Being a Wallflower, Let's Be Cops, The Final Girls, XXX: Return of Xander Cage i el drama de ciència-ficció Flatliners del 2017. A part d'això, té un immens seguidors a les seves plataformes de xarxes socials. Sintonitza la biografia i explora més sobre la wiki de Nina Dobrev, la biografia, l'edat, l'alçada, el pes, el nuvi, el valor net, la carrera i molts més fets sobre ella.\nAlçada i pes de Nina Dobrev\nQuina alçada fa Nina Dobrev? Es troba a una alçada de 5 peus 5 d'alçada o 1,69 m o 169 cm. Pesa al voltant de 55 kg o 121 lliures. Les seves mesures corporals són de 34-26-35 polzades. Porta una copa de sostenidor de 33 C. També és una fan del fitness. Té uns ulls marrons foscos preciosos i els cabells castanys.\nNina Dobrev Edat\nQuants anys té Nina Dobrev? El seu aniversari és el 9 de gener de 1989. Actualment, té 31 anys. Té la nacionalitat nord-americana i pertany a una ètnia mixta. El seu signe de naixement és Capricorn. Va néixer a Sofia, Bulgària.\nNom real Nikolina Kamenova Dobreva\nPseudònim Nina Dobrev\nAniversari 9 de gener de 1989\nLloc de naixement Sofia, Bulgària\nAlçada aprox. 5 peus 5 polzades (1,69 m)\nLlistes de nuvis 1. Grant Mellon\nLlegeix també: Shay Mitchell (actriu) Biografia, wiki, marit, nens, valor net, edat, alçada, pes, fets\nQui és el xicot de Nina Dobrev? No ha donat cap visió de la seva vida de parella. Actualment, és soltera i molt centrada en la seva carrera. Segons la seva història de cites anterior, també va sortir amb Grant Mellon, Glen Powell, Austin Stowell i el seu coprotagonista de Vampire Diaries, Ian Somerhalder. També va sortir breument amb Shaun White.\nValor net de Nina Dobrev\nQuin és el valor net de Nina Dobrev? El primer paper d'actuació important de Dobrev va ser com a Mia a la sèrie de televisió dramàtica per a adolescents Degrassi: The Next Generation. La interpretació és la seva principal font d'ingressos. Com el 2020, el seu patrimoni net s'estima en més de 12 milions de dòlars (USD).\nCarrera de Nina Dobrev\nVa interpretar a Mia Jones a Degrassi: The Next Generation i Degrassi Goes Hollywood. Mentre creixia, va passar temps entrenant en ballet i dansa jazz mentre competia en gimnàstica rítmica.\nFets de Nina Dobrev\nDobrev parla anglès, francès i búlgar.\nMentre filmava The Vampire Diaries, Dobrev va viure a Atlanta, però es va traslladar a Los Angeles després d'abandonar la sèrie el 2015.\nDobrev és un voluntari entusiasta.\nHa organitzat l'esdeveniment We Day a Toronto el 2011.\nDobrev va tenir un paper menor al thriller eròtic Chloe.\nSegons les seves qualificacions educatives, Dobrev va iniciar estudis postsecundaris a la Universitat Ryerson de Toronto, especialitzant-se en Sociologia.\nDobrev va participar a la pel·lícula Arrivals, el setembre de 2015.\nVa començar classes de ballet i jazz i va competir en gimnàstica rítmica.\nLlegeix també: Crystal Reed (actriu) biografia, wiki, nòvio, cites, marit, alçada, pes, valor net, carrera, fets


11 de de maig del 2020. 17:49\nEns trobem a l’aparcament amb l’Oriol i entrem a la presó, tornem de treballar, ho hem fet uns escassos dies. És 13 de març, a partir d’ara l’aïllament. La pandèmia impacta amb tota la força, la situació a les presons no serà senzilla. Ja sense accés a internet, no podrem rebre visites, ni paquets, ni sortir del nostre mòdul, l’únic vincle que queda són les trucades autoritzades.\nI la televisió. Hi ha sortit Pedro Sánchez, estat d’alarma. El seu discurs farà història com a exemple de nacionalisme banal. S’hi sumarà el llenguatge bel·licista, d’ordre. El desacord amb les autonomies, en especial amb Catalunya, una constant. Recentralització, incapacitat per preguntar-se si no coneix millor la sanitat el gestor que sempre n’ha tingut la competència. Era moment per cooperar, no d’imposar. Ha dificultat les respostes, i ha perdut autoritat i seguretat en la gestió. S’havien de plantejar alternatives a l’estat d’alarma, negociar i implantar una veritable cogovernança per a la desescalada, no debilitar la majoria que el va fer president. No sempre serviran els malabarismes ideològics. Tampoc a l’esquerra transformadora.\nMentrestant, s’autoritza els interns en tercer grau i els de l’article 100.2 fer el confinament a casa, com a mesura alternativa durant la crisi. Michelle Bachelet en demana una aplicació extensiva, en especial per als presos de caràcter polític. El Suprem amenaça per WhatsApp les nostres juntes de tractament, res nou.\nNo hi ha activitats, però al mòdul hi ha un pati. L’autogestió s’obre camí, implicació directa per millorar un entorn tan complex. L’Oriol fa classes diàries al mòdul, un club de lectura, juga a voleibol i ensenya a jugar a escacs. Acaba de publicar un llibre, ‘Parlant amb tu d’amor i llibertat’, però aprofita per escriure’n un altre. Jo faig de preparador físic, tot i que els mitjans són escassos. Creativitat, doncs: pesos fets amb garrafes plenes de terra i enganxades a dos pals d’escombra amb un llençol serviran. També faig de professor de ioga i promotor de reciclatge, i segueixo amb la tesi sobre l’esport com a eina de reinserció i tractament.\nLa preocupació és molt gran i constant. Lamentem la pèrdua de tantes vides, i agraïm molt la feina de qui ajuda a afrontar la crisi: professionals sanitaris, comerciants i treballadors del sector alimentari, neteja, transport, cultural, etc. L’Oriol en especial, a través de les trucades setmanals autoritzades, continua amb atenció el dia a dia, conscient que s’han de prendre decisions difícils, parla amb els consellers i conselleres que són al capdavant. Intentem ajudar en tot el possible des d’aquí, i sens dubte no generar soroll, ni fer encara més complicada la situació.\nHa plogut uns quants dies, sortim al pati i la verdor es fa present a les esquerdes del ciment. La primavera també per a nosaltres. Penso en l’hort que tenim a casa, en la família. En com és mirar el món arran de terra. Amb l’Oriol debatem sobre quina classe de moment històric és aquest per a la nostra societat, per a Europa i el món. Si portarà a una època millor, o a una pitjor. En el confinament s’han après moltes coses, a treballar de diferents maneres, tenir un ritme diferent o apreciar un món més net. Però també veiem una Europa dividida, i com els estats fracassen a l’hora de donar perspectives laborals adequades, seguretat social i un futur ecològicament sostenible.\nSón reflexions i idees que he anat recopilant en un assaig sobre la necessitat de tornar a la idea del que és públic, del bé comú, i de veure la política com l’espai principal de representació democràtica i d’esforç per a la resolució dels problemes col·lectius. Amb l’Oriol parlem de no oblidar que la raó de ser d’un Estat és el benestar dels seus ciutadans, i que això significa debatre de renda bàsica universal, subministraments essencials garantits, control de preus màxims de lloguer, democràcia directa, vot electrònic, enfortiment dels serveis públics, fiscalitat verda i nou model energètic, noves formes de mobilitat, entre d’altres.\nFa uns dies un article en aquest mitjà es preguntava on era l’Oriol. Doncs aïllat en una presó, des d’on fem tot això, intentar participar-hi activament, aportant propostes i arguments. Fer política per construir societat cada dia, des de la voluntat d’involucrar tota la ciutadania en la prefiguració del seu futur. Passat el pic de la crisi sanitària, hem pogut parlar també a través d’algunes entrevistes i articles, desgraciadament és l’únic mitjà en què ens permeten expressar-nos.\nRaül Romeva Oriol Junqueras Coronavirus a Espanya Coronavirus Polítics catalans presos


Un restaurant amb un ampli i lluminós espai, que igualment com passa amb la seva cuina, combina el toc clàssic de les motllures dels seus murs, amb la modernitat dels detalls.\nBOTIGA PER EMPORTARLA CARTA\nVol ser un reflex de una cuina tradicional catalana amb elements de la Garrotxa, amb tocs d’influència mediterrànea i amb presència de productes de proximitat, elaborant així una cuina en acord amb el col·lectiu de Cuina Volcànica. Posant a disposició del clients el menu gastronòmic, el simfònic, la carta, el menú diari, els menús per grups i el menjar a domicili.\nLa carta de vins que hem preparat presenta una selecció de vins exclusivament elaborats a l’Empordà i als seus entorns. En la seva majoria pertanyen a la D.O. Empordà, però també n’hi ha alguns que es troben fora d’aquesta.\nAquest criteri és degut al convenciment que tenim de la seva qualitat, alhora que creiem que es bo apostar, sempre que es pugui, per la difusió i promoció dels productes de proximitat.\nTradició & Modernitat\nUna cuina que combina el toc clàssic de les motllures dels murs amb la modernitat dels detalls.\nCinc espais, amplis i lluminosos componen el nostre restaurant, ubicat en\nuna casa modernista al centre d'Olot. Igual com el disseny del\nrestaurant, la nostra cuina combina tradició i modernitat per oferir\nals nostres clients una cuina que sorprengui els millors paladars.\nIntimitat per a les parelles, reservats per a les reunions i celebracions, la terrassa per gaudir de la fresca les nits d’estiu i un ambient tranquil i agradable al saló gran comprosen els 4 espais del nostre restaurant, ubicat en una casa modernista al centre d’Olot.\nLes sales dels miralls, resulten els espais més íntims. Uns espais amb encant.\nEls diferents reservats dels que disposem són ideals per a reunions i celebracions íntimes. Consulteu els menús per a grups.\nPer les nits d'estiu, migdies de primavera. Menjar, respirar, compartir…!\nEl saló gran\nUn espai elegant i acollidor. El centre de la Quinta Justa.\nEndinsa’t al nostre restaurant i respira l’ambient, olora els plats, escolta la música…\nMacaro de fajol\nRissotto amb ceps\nCassoleta de foie\nEl Menjador dels miralls\nHamburguesa amb foie i compota de poma\nEl Salò gran\nTriangle de rúcula\nUn menjador acollidor\nL’entrada a la Sala Gran\nPatata emmascadara amb oli de tòfona\nSopa amb encenalls de foie i ou


BarcelonaEl PSC ha centrat els seus atacs als consellers de CiU en Ensenyament i en la gestió de la flexibilització dels 80 quilòmetres per hora. Felip Puig i Irene Rigau s'han sotmès a les qüestions de Joaquim Llena i Daniel Font. Els socialistes han estat implacables en les seves crítiques i els consellers tampoc s'han estat de res a l'hora de donar-los rèplica, especialment el titular d'Interior, que ha retret al PSC haver estat "en un govern la gestió del qual no compartien" i s'ha felicitat que les coses "tornin al seu lloc". "I no només vostès", en referència al pas del PSC a l'oposició. El conseller ha fet notar que es complirà el programa electoral de CiU i que la retirada graduals dels 80 per hora s'està fent tal com toca. Llena l'ha acusat, en canvi, de "menysteniment per la feina feina i anades i vingudes contra la tasca pedagògica de molts anys".\nPer la seva banda Font ha acusat Rigau de prendre entre les seves primeres mesures encarregar un estudi sobre els beneficis de segregar nens i nenes a l'escola, extrem que ha negat la consellera amb l'argument que l'estudi era només per analitzar perquè els nens fracassen més que les nenes a les aules.\nL'oposició també ha burxat a CiU amb l'anunci del tancament de Yamaha (el cas d'ERC i ICV-EUiA) i a la consellera de Justícia Pilar Fernández Bozal. Aquesta ha evitat respondre a Alfons López Tena, diputat de SI, sobre quina seria l'actitud dels serveis jurídics de la Generalitat quan els advocats de l'estat al·leguessin indefensió cada cop que algú usa el català en un procediment judicial. La consellera li ha replicat, que si tant li interessen els advocats de l'Estat, el millor que pot fer és "treure's l'oposició". Tena ha exigit que Bozal el tracti d'"excel·lentíssim senyor" i no de "senyor".\nControl Rigau Puig Bozal ensenyament Parlament de Catalunya


Quan estàvem tan a gust (Antoni Bassas)\n3 min. 24/08/2012 01:16\n260x366 Leo Messi va enganyar perfectament Iker Casillas des dels 11 metres per fer el 2-1 que capgirava el marcador. / PERE VIRGILI Leo Messi va enganyar perfectament Iker Casillas des dels 11 metres per fer el 2-1 que capgirava el marcador. / PERE VIRGILI\nEn què s'assembla la Supercopa a la mani de l'Onze de Setembre? En què no és la competició més important de la temporada, però s'ha de guanyar per no començar malament. I en què s'assembla aquesta Supercopa a la vida política catalana? Que al final, tot es decidirà a Madrid. Però millor que deixem la resposta definitiva a aquesta pregunta per a la setmana que ve. Perquè d'equip, ahir, o sigui, avui (perquè el futbol cada dia és un espectacle més afterhours), només n'hi va haver un.\nEl Barça va jugar de fàbula a la primera part, i només van faltar els gols de Messi, que continua sent víctima d'una estranya passa de falta de punteria en els partits contra Mourinho, mentre el Madrid aguantava el xàfec sense atrevir-se a sortir de la cova. Ja ho havíem vist abans: el Barça té la pilota, el toc i les ocasions i el Madrid una por reverencial, i es desplega al camp com un equip petit mentre l'àrbitre fa una interpretació contemplativa del reglament sancionador, sobretot en les contínues entrades a Busquets, que va acabar el partit fet un  eccehomo   , i no com el de Borja, tan naïf que ahir fins i tot sortia a la BBC. I això que al túnel de vestidors els internacionals espanyols es petonejaven entre ells abans de començar.\nMourinho haurà guanyat títols en no sé quants països, però no ha donat cap motiu perquè el seu futbol sigui recordat per a la història. El plantejament que va ordenar ahir a la primera part va ser de vergonya aliena per a un club de les dimensions socials i de la sala de trofeus dels madridistes, i una admissió que del joc només li interessen les àrees.\nEl Barça va merèixer més, molt més, i si al final el premi no va ser més gran va ser per una circumstància molt catalana, com és l'autogol, que és el que Valdés es va fer just després que el Barça hagués pogut marcar el 4-1, quan estàvem tan " agus-tito " (no ho he pogut evitar). Resultava commovedor sentir un culer washingtonià defensar Valdés perquè el porter del Barça té a l'ADN jugar la pilota des del darrere sempre. Doncs jo, a Cruyff, li havia sentit a dir que quan anaves guanyant i faltaven cinc minuts, " balones al presidente ", o sigui, lluny, a la tribuna. Esclar que eren altres temps, quan el Madrid no tenia la por que li té ara al Barça. Ja pot Sergio Ramos tenyir-se de ros i la presidenta Aguirre jugar a Sarah Palin i dir " read my lips ", que si no fos que ja no poden encarragarien més obres als lavabos la setmana que ve.


\tRos Petit | Història\nFundat el 1950 per l’economista Joan Ros Petit, el despatx conserva viu l’esperit del fundador i ha estat capaç de adaptar-lo a les necessitats de l’empresari actual..\nPioners en l’assessorament tributari, aquesta segueix sent la nostra principal àrea professional, si bé els nostres serveis s’han anat ampliant a la totalitat d’àrees de pràctica relacionades amb l’empresa, oferint actualment, a més d’assessorament fiscal, solucions integrals als nostres clients.\nActualment, Ros Petit dirigeix els seus serveis a un ampli espectre de clients, que abasta des d’empreses mitjanes fins a grans corporacions que mantenen la seva consideració d’empresa familiar i operen a escala mundial.\nAmb vocació d’assessorar les empreses en els seus processos d’internacionalització, ja des dels seus inicis, Ros Petit ha estat membre de diverses firmes internacionals d’assessorament, sent actualment membre de la xarxa de despatxos independents Mackrell Internacional.\nA més, dins de l’assessorament integral que defineix a la firma, Ros Petit ofereix també els seus serveis als seus clients persones físiques, no només en matèria fiscal sinó també en matèria civil.\nAixí mateix, i seguint la línia de compromís amb la societat en el seu conjunt marcada pel fundador, la firma presta serveis a gran nombre de fundacions i associacions sense ànim de lucre..


Aparthotel Club Simó Mallorca Espanya - Ofertes d'hotels amb els MILLORS DESCOMPTES EN LÍNIA\nAlmendros, 24, Son Servera, Mallorca, Espanya, 07560 - Veure al mapa\nDissenyat tant per oci com per negoci, Aparthotel Club Simó està situat idealment a Cala Millor; una de les localitzacions més populars de la ciutat. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nLes instal.lacions i els serveis que proveeix Aparthotel Club Simó asseguren una estada plaentera als seus clients. Wi-Fi gratuït en totes les habitacions, recepció 24 hores, magatzem d'equipatge, aparcament de cotxes, transport hotel/aeroport són només algunes de les comoditats que fan que Aparthotel Club Simó sigui diferent dels altres hotels de la ciutat.\nEntri en una de les 137 habitacions i escapi de l'estrès del dia amb una ampla gama de comoditats com servei de despertador, aire condicionat, calefacció, balcó/terrassa, telèfon. L'hotel ofereix moltes oportunitats d'oci úniques, com centre esportiu, sauna, piscina exterior, piscina coberta, massatge. Aparthotel Club Simó és la vostra destinació si buscau allotjament de qualitat a Cala Millor.\nActualment s'estan fent reformes a l'establiment que poden ocasionar molèsties lleus. Cal que informeu el Aparthotel Club Simó de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


Víctor Català, una biografia insòlita :: Libelista\nRecull de proses i poesies inèdites\nLluís Albert ha dedicat una important part de la seva vida a lestudi i la divulgació de lobra de la seva tia, Caterina Albert, Víctor Català. Ara recopila a Víctor Català, una biografia insòlita. Recull de proses i poesies inèdites textos diversos de Caterina Albert que, o bé no han vist la llum o ho van fer en revistes i publicacions locals o efímeres, actualment illocalitzables. A més dels textos, el llibre reprodueix alguns dels dibuixos de Caterina Albert que ens permeten conèixer la vessant pictòrica de lautora, molt poc coneguda, a més dalgunes fotografies. Agrupats en diferents capítols a tall de biografia, els diferents textos proses i poesies- ens ajuden a copsar la complexa personalitat humana de Víctor Català. Cadascun dels capítols conté una introducció de Lluís Albert que ens ajuda a contextualitzar els textos, i ens nexplica la selecció. Daquesta manera, i gràcies als detalls interessants i desconeguts que Lluís Albert aporta, tenim una imatge de lescriptora més autèntica de la que, de vegades, sha divulgat. Aquest és el segon volum de la collecció Les closes, que vol aprofundir en el coneixement dels nostres clàssics, sovint oblidats. A través duna mirada atenta i apreciativa, recuperem uns textos de gran riquesa que ens ajuden a valorar amb més justícia els autors clàssics catalans.


La Bisbal d'Empordà acull un grapat d'actes que coincideixen amb el 8 de març, Dia Internacional de la Dona Treballadora. El Col·lectiu Feminista Nosaltres ha organitzat diverses activitats que ompliran la jornada.\nSerà a partir de les 10 h del matí quan el Col·lectiu Feminista Nosaltres encetarà la jornada al Pont Vell amb un taller de pancartes i penjadors de portes amb missatges reivindicatius. A les 12 h es farà la lectura d'un manifest i, seguidament, arrencarà una cantada itinerant al nucli antic del municipi amb la Coral Veus.\nA les 16.30 h proposen trobar-se a l'aparcament de l'antic camp de futbol per anar a Flaçà a agafar el tren de les 17.20 h i assistir a la manifestació de Girona, que tindrà lloc a les 18 h. Culminaran la jornada amb la Festa Feminista al bar musical L'Alternativa, amb l'actuació de DJ Kmrock, DJ Miriam i DJ Mama.


TRIATLÓ, COLONIA SANT PERE- ARTÀ\nPUES SI, VAIG ARRIBAR!!!!\nTot va comensar es dissabte mati, quan me va pegar sa "cagaletla"i diarrea puta per cupa de una gastroenteritis, però vaig ser valent i vaig decidir correr, abans de la carrera ens vam ajuntar els 7 felanitxers, ( 2 que debutavem i 5 federats) i varem fer una "coca cola, mentres discutiem que ses bolles eren molt enfora i de resakes. Ens vam enfunda es trajes, biciclestes apunt i arri. Sa vera es que es nedar me va anar bastant be per no sabren i vaig sortir per la meitat, amb un bon temps, però me vaig esforça massa i al km 2 de bici un tiron al besso me provoka una perdua de 15 puestos, just en vaig poder recuperar un i adelentar a la primera dona, bici a mecoll durant uns 5 km, repinyades, barrancs, camins de cabra i 10 km de baixada arreu 55-60 km/h, fins arribar a artà, i aki començà a corre per uns carrers petats de gent fent cerveses, ja no i havia forces per res mes i el meu objectiu era arribar i així va ser, però fet pols. erem 100 inscrits, un parell que no es van presentar i bastants que es van retirar vam arribar a meta uns 60. I vaig quedar el 50 i algo crec. Però lo important va ser arribar... que era l'objetiu, (i h i 50 min arreu)\nAra vorem si me prepar per un altre o ja vorem, lo que se es que a sa que vengui i anire molt mes entrenat i me prepararé amb mes temps, ja que es una prova molt fexuga...\naqui teniu fotos i temps per si vos interessa....salut, i força a sa barra.\nPublicat per RIGO a les 18:42 3 comentaris:\nHola bones aficionats a pedaletjar, pues aquest fi de setmana (19/7/08), faré sa meva primera triatló, i vos volia informà si a qualqu a cara a proximes triatlons li interesava es tema. Aquesta es curta de 500 m nado, 19km mtb, i 3 km cursa, però te la dificultat duns km de bici, l'as de dur a mecoll, de felanitx som 7 o 8 si no vaig malament, sa majoria federats i profecionals ja, pero weno... La setmana que ve vos informaré de com a nat, però súnic objectiu que tenc es arribar a meta, sigui es darré o es penultim...\nvenga i a veure si s'anima un poc això que ara es el bon temps...\nPublicat per RIGO a les 12:39 Cap comentari:\nDIMECRES 4 DE JUNY. QUI S'HI APUNTA?\nHola, bones, gent trabukada com jo. Miam, era per demà, 4 de juny, dimecres anar a fer un voltoi. Jo supos que hi aniré si no plou, si a qualqu li va be que dexi un comentari o me cridi. Sa ruta me va be qualsevol i hora a partir de les 18: 30 crec, mas o menos...au, ja esta dit.\nPublicat per RIGO a les 19:37 Cap comentari:\nDissabe 24- Excursió a aubarca.( artà)\nHola, bones a tots els peladetjadors de barra. Vos volia informà que aquest dissabte 24 de maig, esta prevista una sortida amb bicicleta per les montanyes i parc natural de aubarca. (arta). Un Jove d’allà conegut meu, ja hem va convidar un pic i vaig disfrutar molt i ara o hem organitzat per anar-hi un parell. Son uns paratges unics dins una naturalesa incleible i sempre vora el mar, ple de platges verges. L’excursió comensaria devers les 9/ 9:30 d’arta, agafariem la carretera de l’ermita de betlem, ens ficariem dins el parc, direccio “Puig de tudosa” ens dirigiriem cap a “s’esquena llarga o en “mudoi” per fer el gran descens, arribariem a “s’arenelet des verger”, i vora mar per camins arribariem a cala torta i si hi ha forces a cala mesquida o cala agulla. L’excursió duraria unes 4 hores aprox a ritme normal. Per mes informació podeu visitar sa web. www.xmtb.es i trobereu el mapa i fotos de grups que hi van. Hauriem de aconseguir dues furgonetes o ses bicis dins els cotxes, depenguent dels que siguem. L’excursio ja es segura que es farà i qui si vulgui apuntar que o dexi amb un comentari o me cridi o sms (679233350). També hi ha la possibilitat de quedar a dinar per allà.\nPublicat per RIGO a les 9:27 5 comentaris:\nExcursions en BTT organitzades\nAvui he rebut un e-mail on hi havia un parell d'excursions en BTT organitzades, a part d'altres de senderisme i tal. Aqui hi trobareu s'anunci que ha publicat es consell de mallorca fent promoció d'un programa que ha organitzat que se diu "Ei tu, tresca per mallorca". A aquesta web hi trobareu tota s'informació per inscriure's a ses diferents activitats que han organitzat (i també veureu que han organitzat una excursió en BTT per felanitx). He vist que ells posaven ses bicis, però jo, si pot ser, preferesc emprar sa meva....sincerament. Ja direu que en pensau...si qualcú si vol apuntar, que ho digui, i miram per fer un grup per anar-hi plegats.\nVenga, que es ventre no s'eixug......\nPublicat per jordi a les 21:49 2 comentaris:\nDimecres 7, qui s'apunta?\nAquest Dimecres en principi hem quedat sobre les 6.30 per tornar anar a fer un voltoi. Pero a més hem xerrat amb en Tofol per fer una excursioneta per Cales, cala Murada... be aquelles contrades, pegar a Portocolom i fer sa dinada per allá. S'idea seria fer-ho deves dia 30/05 o 07/06 (en disabte) vos pareix be?, vos va be sa data?\nPublicat per Mati a les 23:07 3 comentaris:\nCom ho tenim per avui (Dilluns 5 de Maig)?\nAvui acab la feina prest i em fa ganes anar a fer una volteta (però no totsol.... jeje). Com ho veis per quedar avui a les 18:30 a la plaça de les palmeres? Vos don permis per proposar una ruta :-D.\nBé, ja direu coses a qui li interessi.\nPublicat per EsConco a les 10:08 2 comentaris:


20 signes que vol tenir una relació seriosa amb tu\nAh nois i els seus signes ...\nNois, nois, nois ... a vegades poden ser complicats com nosaltres, dones. Però això és tot una part de nosaltres i és normal. Les seves accions poden ser confuses o no estan donant signes específics del que volen; i el que diuen pot no semblar seriós, però es tracta de la comprensió. Mentre coneixeu un tipus, esteu passant per diferents etapes i ara anirem a saber si vol pujar al nivell següent. La següent etapa és una relació seriosa. En aquest article, us ajudaré a reconèixer els signes que vol que tingui una relació seriosa amb vosaltres. Anem a començar.\nSigna que està interessat en la teva vida\nCom que ets la seva xicota, li agrada escoltar coses interessants sobre tu i la teva vida. Però darrerament, us ha estat preguntant preguntes molt profundes sobre la vostra infantesa, sobre la vostra vida durant l’escola i totes les coses que havien passat a la vostra vida, que poden ser un signe d’alguna cosa greu. Ell vol saber-ho tot, i en realitat li importa tots els detalls que surtin de la boca; a ell li interessa escoltar els vostres objectius de futur i la seva carrera professional. Doncs bé, aquest és un signe força evident que vol mantenir el nivell i entrar en una relació seriosa amb tu.\nComparteix coses personals amb tu\nAls nois els agrada escoltar, sobretot d’algú com les seves xicotes. Tenir aquesta persona especial per compartir tots els vostres objectius futurs, no té preu. Si vol fer això amb tu, estàs en un bon camí. En fer-ho, vol assegurar-se de si aneu cap a un camí similar. Si continua explicant coses més personals, vol dir que se sent còmode quan està amb tu. A alguns no els agrada compartir molta informació, demostrant que no creuen que la vostra relació avanci de manera seriosa. Però si el vostre home fa això, és un dels signes que planeja un futur amb vosaltres en una relació força seriosa.\nrelació de cronologia de cites\nEls signes d’una relació augmenten quan coneixes la seva família\nAquest és segur. Un tipus no vol presentar ningú a la seva família i amics a no ser que vulgui tenir alguna cosa especial, exclusiva i seriosa amb aquesta persona. Quan passi aquest esdeveniment exclusiu, assegureu-vos de centrar-vos en com us presentarà a la seva família i amics. Això és molt important. Si diu que ets la seva xicota sense cap mena de dubtes i que et fa un petó de tant en tant quan hi ets, ets dos.\nUn pas més a prop d’una relació seriosa, endinsant-nos\nEll només t'estima i vol passar més temps amb vosaltres, és per això que us demanarà que aneu amb ell. Per ser sincer, això sembla una entrada exclusiva en una relació seriosa. Ell s’assegurarà que tu, la seva xicota, tinguis prou espai en el seu, aviat per ser el teu, apartament per a les teves coses. Per descomptat, us ajudarà mentre aneu endavant. Si no és un xicot de l'any i la vostra relació és en el seu millor moment, no sé què dir-ne!\nSigne d’una relació de suport\nQui no vol un xicot com aquest? Tan solidari, útil i solidari per a la seva xicota. Sempre que us sentiu cap avall, sempre hi és per ajudar-vos i animar-vos donant-vos molts petons i fent-vos riure. Quan esteu amb ell, tots els vostres problemes han desaparegut perquè et fa sentir estimat i et tracta de la manera correcta. Tot el que li importa és tu i la teva felicitat.\nEls signes dels plans de futur junts\nSí, potser està parlant dels seus objectius de futur, però si us menciona en ells, és un signe que vol que la vostra relació sigui seriosa. Junts teniu previst fer unes vacances; fer un sopar romàntic ple de petons i coixins, anar a qualsevol lloc junts o potser un casament? Qui sap el que té al cap. Un noi ho farà, només si vol una relació seriosa amb tu i farà qualsevol cosa perquè sigui especial tant com pugui.\nFer una bona impressió mentre coneixeu la vostra família\nA alguns no els agrada molt aquest tipus de coses, sinó que els espanta i intentaran evitar-la la majoria de les vegades. Passa que de vegades es troben amb els teus amics i familiars, però no fan gaire esforços per deixar una bona impressió. Si el teu noi et diu que li agradaria conèixer la teva família i amics, i realment fa una impressió força bona quan l’introdueixes a ells, la teva relació ja és seriosa. Estic segur que li concedireu un petó per ser el millor xicot.\nRecorda sempre petits detalls sobre tu\nSap exactament quin és el teu menjar preferit, la teva cançó favorita, un programa de TV; el que feu i no us agrada, simplement, coneix aquests petits detalls que potser no són el més important. Això només demostra quant li estima i que en realitat està atent a tots els detalls que li expliquis. Potser és una cosa petita per a vosaltres, però és un gran tema per a la vostra relació seriosa de futur.\nUs fa molts compliments\nPotser pot ser molt, potser no, però si sovint us fa compliments utilitzant paraules realment simpàtiques, oh home, t'estima a la mort! Cap tipus mai donarà compliments a una noia sense cap motiu concret. Se sent bé? T'agrada? Bé, acostumeu-lo perquè no té intenció d’aturar-se aviat. Ho està fent perquè està profundament enamorat de tu; potser sovint pensa com a la terra va tenir la sort de tenir-te com a núvia! En oferir compliments, només està demostrant el que li agrada fer tot.\nEsdeveniments de parella\nD’aquesta manera la vostra relació es farà més forta que abans; prova de parella. Anar a festes exclusives, tenir algun tipus de competició en parella, bàsicament fer coses que fan la majoria de les parelles és un signe evident d’una relació seriosa. A vosaltres dos no us agrada amagar-vos, sempre esteu junts i les persones realment poden veure la química entre vosaltres dos. Poden veure el significat real d’una relació potent i seriosa que teniu.\nimatges de disseny de cera de biquini\nEns parla de la vostra relació de manera positiva\nAquesta relació és com una història de fades per a ell. No té cap queixa al respecte; li encanta totes les parts. T'estima i gaudeix d'estar amb tu en el teu petit regne de contes de fades d'una relació seriosa. No fa vergonya compartir aquesta vibració positiva amb tothom i mostrar-los un veritable significat d’una relació; veritable significat de ser estimat i estimar algú.\nSenyal d’estar apassionat al llit\nEn realitat, hi ha una diferència òbvia entre 'tenir relacions sexuals' i 'fer amor'. Fer amor és ple de passió, emocions i una connexió física entre els dos. Encara que fer relacions sexuals no és només un tipus de connexió entre les dues persones que s’estimen. En realitat, es preocupa per com et sents mentre fas amor i té molta paciència; no insistirà ni farà demandes. Ell vol conèixer les coses que gaudeixen i les coses amb les quals us conviu. Aquest és un signe que et valora i vol tenir alguna cosa seriosa amb tu. Tenir relacions sexuals sona més que una obligació en algunes 'relacions'; dret?\nDiu que et troba a faltar\nEsteu separats una estona, per la qual cosa és normal que trobe a faltar l’amant. De vegades rebrà un missatge d’ell dient quant et troba a faltar, la teva presència, el teu amor, el teu tacte, el teu petó… estar lluny els uns dels altres durant un cert temps, pot mostrar-se molt. Amb tu, és l’home més feliç viu. Pot mostrar el que signifiqueu els dos entre si i el que trobe a faltar a l'altra. D’aquesta manera el teu amor es farà més gran i millor. Segurament, aquesta és una relació realment seriosa.\n'Nosaltres' no 'jo' en una relació\nEn una relació seriosa, no hi ha cap 'jo', 'Tu'; és 'Nosaltres'. Vosaltres sou ara, un. Vosaltres compartiu tot el que teniu, ja no sou individus. Fa servir més sovint 'Nosaltres' o 'Nosaltres' i li agrada la màgia. La gent ja pot veure la quantitat de felicitat que està mostrant a través de tots dos. Tot és comú i no us molesta; de veritat, gaudeix del poderós significat de les seves paraules quan diu 'nosaltres'. Ell vol que el món sàpiga el poderós que teniu dos i vol mantenir-lo així.\nLi agrada prendre coses a poc a poc\nPrendre les coses lentament és la millor manera de mantenir la vostra relació en una bona direcció. No s’apressa per res i no vol obligar-lo a fer alguna cosa amb la qual no us sentiu còmode. Entendre i acceptar els desitjos de la seva parella i, en realitat, prendre les coses lentament i gaudir-ne, és la millor manera de mantenir-se en una relació seriosa. No vol arruïnar l’harmonia perfecta de la vostra relació; li agrada agafar les coses lentament i no arruïnar tot el que teniu dos.\nUn altre dia, una altra sorpresa! No ha de ser res material, però qualsevol signe de cura és un regal valuós d’ell. Petits gestos com flors, dates de sopar, dates a la natura; totes aquestes coses petites mostren el seu agraïment, el seu amor i la seva manera de tractar-te de la millor manera. Però no us espatlleu massa; assegureu-vos de retornar-lo. Gaudeix i estima tot el que està fent per tu; ell ho voldria. Aquest és tot el punt d’una relació, no?\nVol establir-se amb vosaltres\nEl matrimoni representa una mena de relació seriosa, representa un vincle fort entre els dos amants. És realment obert sobre els seus plans amb vosaltres, sense dubtar a dir-vos que vol passar la resta de la seva vida amb vosaltres, això és un signe de quelcom seriós. El matrimoni representa una mena de relació seriosa; representa un fort vincle entre els dos amants. És realment obert sobre els seus plans amb vosaltres, sense dubtar a dir-vos que vol passar la resta de la seva vida amb vosaltres; segur que és un signe d’alguna cosa greu. Com dèiem, els nois també es compliquen; necessiten temps per expressar els seus sentiments cap a vosaltres. Si el vostre tipus és força obert sobre aquest tipus de temes, és un dels signes que vol tenir una relació seriosa amb vosaltres. I vol tenir aquest vincle fort amb tu per sempre! Com dèiem, els nois també són complicats, necessiten temps per expressar els seus sentiments cap a vosaltres. Si el vostre tipus és força obert sobre aquest tipus de temes, és un dels signes que vol tenir una relació seriosa amb vosaltres. I vol tenir aquest vincle fort amb tu per sempre.\nSenyal de gelosia\nPer descomptat, el teu noi serà molt protector contra tu i de vegades es posarà gelós. Però és normal i és un signe que realment es preocupa per tu i vol protegir-te. No vol dir que us demanarà que no sortiu amb els vostres amics ni que tingueu amic. Un nuvi real no farà mai tal cosa; ell confiarà en tu, no importa què. No us sorprengui si s’enganxa de tant en tant, només us estima. Imagineu-vos que mai no es posarà gelós, sí, estaríeu boig i us preguntareu si realment us estima o és realment una relació seriosa?\nEl punt és…\nSi el vostre tipus no té por o avergonyit d’explicar obertament com ha estat sentint per vosaltres, probablement vulgui alguna cosa seriosa amb vosaltres. En combinació amb els signes anteriors, no hi ha dubte en això. Els nois són com a petxines marines amb una bonica perla a l'interior, que representa el seu veritable sentiment d'algú; està ben amagat per sota de la seva closca. Es necessita temps per obrir-se i mostrar el seu costat emocional. Si això succeeix, esteu a punt de veure una '' bella perla '' de futur mutu, només si us proposen.\nEstil De Vida 50 millors pinxos de pollastre de tots els temps que heu de mirar


Descoberta la causa de la neurodegeneració en la malaltia de Lafora - Universitat de Barcelona\nInici > Notícies > Descoberta la causa de la neurodegeneració en la malaltia de Lafora\nDescoberta la causa de la neurodegeneració en la malaltia de Lafora\nEls cossos de Lafora que s'acumulen a la malaltia desapareixen quan s'elimina la capacitat dels astròcits de produir glucogen.\nLa malaltia de Lafora és una patologia neurodegenerativa hereditària que es manifesta inicialment amb crisis epilèptiques en l’adolescència i evoluciona amb una degeneració progressiva del sistema nerviós fins a provocar la mort, uns deu anys després d’haver aparegut. Es caracteritza per l’acumulació al cervell d’uns agregats anormals de glucogen coneguts com a cossos de Lafora. Tot i que hi ha algunes teràpies en fase d’assaig clínic per combatre-la, encara no existeix cap tractament contra la patologia.\nSegons un estudi publicat a la revista Brain, els cossos de Lafora que s’acumulen a les cèl·lules de la glia —unes cèl·lules essencials per al bon funcionament del sistema nerviós— són els responsables de la neurodegeneració associada a la malaltia. La recerca s’ha dut a terme al Laboratori d’Enginyeria Metabòlica i Teràpia de la Diabetis de l’IRB Barcelona, que dirigeix Joan Guinovart, catedràtic emèrit de la Facultat de Biologia de la Universitat de Barcelona i cap del grup del CIBER de Diabetis i Malalties Metabòliques Associades (CIBERDEM).\nPer a aquest estudi, l’equip dirigit per Joan Guinovart va generar un model de ratolí amb la malaltia de Lafora en què es va evitar que el glucogen s’acumulés a les cèl·lules de la glia. D’aquesta manera, es va comprovar que aquests ratolins no desenvolupaven neurodegeneració. «Durant anys s’havia cregut que la malaltia la causava l’acumulació de cossos de Lafora només a les neurones, però ara hem demostrat que la neurodegeneració és causada per acumulacions a les cèl·lules de la glia», precisa l’investigador Jordi Duran, codirector de l’estudi.\n«Aquest descobriment té implicacions importants per al disseny de tractaments contra la malaltia de Lafora. Ara, la nostra intenció és investigar el mecanisme pel qual els cúmuls de glucogen provoquen aquests danys. Així mateix, estudiarem el possible paper d’aquest mecanisme patològic en altres malalties neurodegeneratives», explica Duran.\nTambé han participat en l’estudi els laboratoris del catedràtic José Antonio del Río, de la Facultat de Biologia, l’Institut de Neurociències de la UB i l’Institut de Bioenginyeria de Catalunya, i el professor Matthew Gentry, de la Universitat de Kentucky (Estats Units).